CELEX: 32012R0948
Language: sl
Date: 2012-10-15 00:00:00
Title: Izvedbena uredba Komisije (EU) št. 948/2012 z dne 15. oktobra 2012 o razveljavitvi Uredbe (ES) št. 1180/2008 o vzpostavitvi sistema za sporočanje informacij o nekaterih dobavah govejega, telečjega in svinjskega mesa na ozemlje Ruske federacije

16.10.2012   
            
            
               SL
            
            
               Uradni list Evropske unije
            
            
               L 282/39
            
         IZVEDBENA UREDBA KOMISIJE (EU) št. 948/2012
   z dne 15. oktobra 2012
   o razveljavitvi Uredbe (ES) št. 1180/2008 o vzpostavitvi sistema za sporočanje informacij o nekaterih dobavah govejega, telečjega in svinjskega mesa na ozemlje Ruske federacije
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode (Uredba o enotni SUT) (1) ter zlasti členov 170 in 192 v povezavi s členom 4 Uredbe,
   ob upoštevanju naslednjega:
   
               (1)
            
            
               Uredba Komisije (ES) št. 1180/2008 (2) določa sistem za sporočanje informacij med subjekti in pristojnimi organi držav članic, kot tudi med državami članicami, Komisijo, ki jo predstavlja Evropski urad za boj proti goljufijam (OLAF), in ruskimi organi glede izvoza nekaterih vrst izdelkov iz govejega, telečjega in svinjskega mesa v Rusko federacijo, za katerega se zahteva nadomestilo. Cilj tega sistema je sledenje zadevnim izvozom in odkrivanje primerov, v katerih nadomestilo ni upravičeno in se mora vrniti.
            
         
               (2)
            
            
               Kot je navedeno v uvodni izjavi 5 Uredbe (ES) št. 1180/2008 se uporaba navedene uredbe oceni po znatnem obdobju delovanja. Komisija je ocenila uporabo Uredbe (ES) št. 1180/2008 in sprejela sklep, da zaradi ponavljajočih se tehničnih težav, ki jih ni bilo mogoče zadovoljivo rešiti, sistem za sporočanje informacij ni dosegel zahtevane stopnje uspešnosti, da bi postal učinkovito orodje za preprečevanje neupravičenega plačila izvoznega nadomestila. Poleg tega se je prostovoljna uporaba sistema s strani izvoznikov z leti znatno zmanjšala.
            
         
               (3)
            
            
               Zato bi bilo treba odpraviti sistem za sporočanje informacij, vzpostavljen z Uredbo (ES) št. 1180/2008, Uredbo (ES) št. 1180/2008 pa razveljaviti.
            
         
               (4)
            
            
               Ukrepi iz te uredbe so v skladu z mnenjem Upravljalnega odbora za skupno ureditev kmetijskih trgov –
            
         SPREJELA NASLEDNJO UREDBO:
   Člen 1
   Razveljavitev
   Uredba (ES) št. 1180/2008 se razveljavi.
   Člen 2
   Začetek veljavnosti in uporaba
   Ta uredba začne veljati sedmi dan po objavi v Uradnem listu Evropske unije.
   Uporablja se od 1. decembra 2012.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 15. oktobra 2012
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 299, 16.11.2007, str. 1.
   
      (2)  UL L 319, 29.11.2008, str. 44.